jkorsvik/nowiki_second_scrape_merged huggingface dataset:
Rebekka Hammering Bang

Rebekka Hammering Bang (født 23. februar 1902 i Tromsø, død 23. oktober 1959) var en norsk klassisk filolog, bibliotekar og oversetter.
Rebekka Hammering Bang utga Norge og den polske frihetskamp (1937) og en bibliografi over Antikken i Norge 1814–1950 (1952). Hun oversatte Benjamin Franklins liv (1948), Marcus Aurelius' Til meg selv (1957), og (sammen med Henning Mørland) Plutark.
Hun var datter av telefonformann Andreas Johan Hanssen (1870–1911) og Karolina Hulthin (1873–). I 1937 giftet Rebekka seg med lektoren Johan Carl Keyser Bang (1904–63) av Bang (slekt).  
Av utdannelse var hun cand.philol. 1932 i diverse språk og tilbrakte 1933 ved Universitetet i Lund.  Før dette hadde hun jobbet som kontordame fra 1917 til 1919, fra 1919 til 1924 ved Skattefogden i Tromsø. Så var hun guvernante i Sogn fra 1926 til 1927 og i Warszawa frem til 1929, da hun fikk jobb ved Universitetsbiblioteket i Oslo, en stilling hun holdt på i lenge. Samtidig var hun fra 1933 til 1942 timelærer i tysk og gresk ved Kristelig Gymnasium, og foreleste i antikk litteraturhistorie og bibliografi ved Statens bibliotekskole som hadde startet i 1940.


== Referanser ==


== Eksterne lenker ==
(no) Publikasjoner av Rebekka Hammering Bang i BIBSYS
Herman Jæger

Herman Jæger (født 4. januar 1886, død 23. juni 1938) var en norsk litteraturhistoriker.
Herman Jæger var sønn av litteraturhistorikeren Henrik Jæger. I 1917 tok han doktorgraden med en avhandling om Hippolyte Taine. Han var dosent ved universitetet i Oslo fra 1921 og utga Henrik Wergelands Samlede skrifter sammen med Didrik Arup Seip.


== Eksterne lenker ==
(no) Publikasjoner av Herman Jæger i BIBSYS
Władysław Neuman

Władysław Neuman (født 1893 i Łódź, død 31. januar 1945 i New York) var en polsk diplomat. Han var Polens minister til Norge fra 1931 til 1940.
Som ung mann sluttet Neuman seg til Józef Piłsudskis parti. Han oppholdt seg under 1. verdenskrig i Sveits, hvor han var sekretær i hovednasjonalkomiteen i Rapperswil. Etter Polens uavhengighet kom han inn i det nye polske diplomatkorpset. Fra 1931 til 1940 var han Polens minister i Norge. Etter den tyske invasjonen av Norge i 1940 fulgte han kong Haakon VII til London, hvor han fortsatte å være den polske eksilregjeringens sendemann hos den norske eksilregjeringen inntil 1942. Da ble han sendt til Mexico. Han skulle overta en ny stilling i New York da han døde i 1945.
I 1938 ble Neuman utnevnt til storkors av St. Olavs Orden.


== Referanser ==


== Eksterne lenker ==
Tadeusz Wojciech Lange: «Ekstraordinær sendemann» (2004)
Knut Aase

Knut Kristian Aase (født 20. august 1948 i Meland) er en norsk økonom og professor i bedriftsøkonomisk analyse ved Norges Handelshøyskole (NHH) i Bergen.
Aase studerte matematikk og fysikk ved universitetet i Bergen, hvor han tok hovedfag i anvendt matematikk i 1975. I 1979 tok han doktorgraden i statistikk ved Berkeley-universitetet i California under veiledning av David Brillinger. Siden var han ansatt ved Høgskolen i Agder og Høgskolen i Telemark. Han kom til NHH i 1982, og ble professor i 1989. Han er også professor II ved universitetet i Oslo og forsker ved Senter for matematikk for anvendelser (CMA).
Aases forskningsområder er statistikk, sannsynlighetsteori og økonometri. Han har skrevet en norsk lærebok i forsikringsmatematikk, og vært redaktør for Scandinavian Actuarial Journal.


== Referanser ==


== Eksterne lenker ==
(no) Publikasjoner av Knut Aase i BIBSYS
(no) Publikasjoner av Knut Aase i forskningsdokumentasjonssystemet CRIStin
Hjemmeside ved NHH
«Knut K. Aase fyller 60 år», i Paraplyen 20. august 2008
Aragatsotn

Aragatsotn (armensk: Արագածոտնի մարզ; IPA: ɑɾɑɡɑˈt͡sɔtən uttale ) er en av Armenias ti provinser. Provinsens areal er 2 753 km². I 2002 hadde Aragatsotn 132 925 innbyggere. Administrasjonssenteret ligger i byen Asjtarak. Den ligger i den vestlige delen av Armenia.
Provinsen ligger vest i Armenia og grenser til Tyrkia i vest og til provinsene Sjirak i nord, Lori i nordøst, Kotajk i øst og til Armavir i sør.
Armenias høyeste fjell, Aragats, som er 4 090 moh, ligger i provinsen.


== Etymologi ==
Navnet Aragatsotn betyr bokstavelig talt «foten av Aragats». Navnet på dagens provins kommer fra navnet på den historiske kantonen i den historiske provinsen Ayrarat i Kongedømmet Armenia.


== Geografi ==

Aragatsotn ligger i den nordvestlige delen av Armenia og dekker et område på 2756 km² (9,3 % av totalarealet i Armenia). Det grenser til Sjirak i nord, Lori i nordøst, Kotajk i øst, Armavir i sør og Jerevan i sørvest. Akhurjan i vest definierer grensen mellom Aragatsotn og Tyrkia.
Historisk sett dekker dagens provins deler av de gamle kantonene Aragatsotn, Nig og Shirak i Ayrarat-provinsen i kongedømmet Armenia.De nordlige delene av provinsen er dominert av Aragats-fjellkjeden. De sørlige delene av provinsen har deler av Araratsletten.
Aragats er det høyeste fjellet i Aragatsotn og Armenia.


== Referanser ==


== Eksterne lenker ==
Offisielt nettsted 
(en) Aragatsotn Province – kategori av bilder, video eller lyd på Commons
T-type-asteroide

T-type-asteroider er sjeldne asteroider fra det indre av hovedbeltet av ukjent sammensetting. De har et mørkt, trekkløst og moderat rødt spektrum, og et moderat abosorpsjonstrekk ned mot 0.85 µm. Til dags dato er det ikke funnet noen meteoritter som kan antas å stamme fra en T-type-asteroide. Det antas at T-typen er anhydrert og er relaterte til P-typen eller D-typen, eller kanskje en sterkt omformet C-type. Et eksempel på T-typen er 114 Kassandra.
MT «Berge Bergesen» (1951)

MT «Berge Bergesen» var et tankskip bygget ved Rosenberg Mekaniske Verksted A/S som byggenummer 160. Det ble levert til rederiet Sig. Bergesen d.y. & Co.  i juli 1951. Solgt til Finland i 1956 og videre til et rederi registrert i Liberia. Forliste i 1972


== Historie ==
1951: 29. januar, Kl 13:00: Sjøsatt ved Rosenberg Mekaniske Verksted A/S, Stavanger. Kronprinsesse Märtha som gudmor.
1951: 2. juli: Levert til Rederiet Sig. Bergesen d.y. & Co., Stavanger som «Berge Bergesen»
1956: januar: Solgt til Suomen Tankkilavia O / Y, Finland. Omdøpt «Wirma»
1965: Solgt til Entre Rios Cia.Naviera SA, Liberia. Omdøpt «San Nicolas»
1972: 5. mars: Forliste etter å ha brukket i to i Mexicogulfen på reise fra Recife til New Orleans, lastet med molasses Av et mannskap på 30 var det kun 2 overlevende.


== Kilder ==
«Berge Bergesen» www.sjohistorie.no


== Bilder ==
«Berge Bergesen» www.shipspotting.com
«Wirma» www.shipspotting.com


== Eksterne lenker ==
(en) MT «Berge Bergesen» (1951) – Den internasjonale sjøfartsorganisasjonen
Neptune Orbiter

Neptune Orbiter var et konsept foreslått av NASA som skulle utforske Neptun. Oppskytingen var planlagt til 2016, og romsonden ville ha brukt mellom åtte og tolv år å nå Neptun. Hovedformålet med sonden var å studere Neptuns atmosfære og vær, dens ringsystem og måner, spesielt Triton. Prosjektet ble kansellert i 2008, da det ble fjernet fra NASAs liste over mulige fremtidige ferder.


== Referanser ==


== Kilder ==
NASA Solar System Exploration: Neptune/Triton Orbiter (Arkivert versjon fra januar 2008 av original) Besøkt 13. november 2022
COSIS: Cassini-Huygens-level science from NASA’s “Neptune orbiter with probes” vision mission (PDF) Besøkt 13. november 2022
The Case For A Neptune Orbiter/Multi-probe Mission (PDF) Besøkt 13. november 2022
Reaching Toward Neptune: Two Ways to Explore an Ice Giant (av Tariq Malik, publisert 15. desember 2004) Samme artikkel hos NBC Besøkt 13. november 2022
Armavir (provins)

Armavir (armensk: Արմավիրի մարզ) er en av Armenias ti provinser. Provinsens areal er 2 096 km². Ved folketellingen i 2011 hadde Armavir 265 770 innbyggere og administrasjonssenteret ligger i byen Armavir.
Provinsen ligger vest i Armenia og grenser til Tyrkia i sør og vest og til provinsene Aragatsotn i nord og Ararat i øst.


== Referanser ==


== Eksterne lenker ==
Offisielt nettsted 
(en) Armavir Province – kategori av bilder, video eller lyd på Commons
Deportivo Alavés

Deportivo Alavés, S.A.D., også kjent som bare Alavés, er en spansk fotballklubb basert i byen Vitoria i regionen Baskerland. Klubben ble grunnlagt i 1921, og lagets draktfarger er hvite med blå vertikale striper på skjorten og blå underdel, mens bortedraktene er burgunderrøde. Klubben spiller sine hjemmekamper på Estadio Mendizorroza.


== Historie ==
Klubben ble grunnlagt i 1921 og var i flere år lillebror i Baskerland bak både Real Sociedad og Athletic Bilbao. I 1930 lyktes klubben for første gang å rykke opp i øverste divisjon La Liga, hvor den overlevde i tre sesonger før den rykket ned igjen og forble i lavere divisjoner. På midten av 1980-tallet var klubbens økonomi merkbart dårlig, og fra å forhindre konkurs ble Alavés tvunget til å selge sin kommende storspiller, målvakten Andoni Zubizarreta, til Athletic Bilbao.
I 1998/1999-sesongen rykket Deportivo Alavés atter en gang opp igjen til La Liga og til det som skulle bli begynnelsen på en storhetsperiode for klubben. Alavés endte opp på uvanlige høye tabellplasseringer, med blant annet en sjetteplass i 1999/2000-sesongen og en syvendeplass i 2001/2002-sesongen. I 2000/2001-sesongen deltok klubben også i UEFA-cupen 2000/01, hvor de etterhvert spilte seg frem til finale mot Liverpool FC, som de tapte knepent 4–5 på ekstraomganger.
I 2003 rykket klubben igjen ned fra La Liga, og med unntak av 2005/2006-sesongen, har Deportivo Alavés holdt seg i Segunda División og Segunda División B. Sesongen 2016/2017 spiller Alavés igjen i Primera División.


== Spillerstall ==
Oppdatert 26. oktober 2022.


=== Utlånte spillere ===


== Kjente spillere med tilknytting til klubben ==
Se også Kategori:Deportivo Alavés-spillere. Andoni Zubizarreta
 Jordi Cruyff
 Dan Eggen
 John Aloisi
 Cosmin Contra
 Javi Moreno
 Raúl Tamudo
 Julio Salinas


== Meritter ==
Segunda División: (3) 1929–30, 1953–54, 1997–98
Segunda División B: (3) 1992–93, 1993–94, 1994–95
Tercera División: (6) 1940–41, 1960–61, 1964–65, 1967–68, 1973–74, 1989–90
UEFA-cupen: 2.-plass 2000/2001


== Referanser ==


== Eksterne lenker ==
(eu) Offisielt nettsted 
(en) Deportivo Alavés – kategori av bilder, video eller lyd på Commons
Gegharkunik

Gegharkunik (armensk: Գեղարքունիք) er en av Armenias ti provinser. Provinsens areal er 5 348 km². Ved folketellingen i 2011 hadde Gegharkunik 235 075 innbyggere og administrasjonssenteret ligger i byen Gavar.
Provinsen ligger øst i Armenia og grenser til Aserbajdsjan i øst og til provinsene Vajots Dzor i sør, Ararat i sørvest, Kotajk i vest og til Tavusj i nord. I øst, omgitt av aserbajdsjansk territorium, ligger den armenske eksklaven Artsvasjen som også hører til Gegharkunik.
Armenias største innsjø, Sevansjøen, ligger i Gegharkunik.


== Referanser ==


== Eksterne lenker ==
Offisielt nettsted 
(en) Gegharkunik Province – kategori av bilder, video eller lyd på Commons
Vajots Dzor

Vajots Dzor (armensk: Վայոց Ջոր) er en av Armenias ti provinser. Provinsens areal er 2 307 km². Ved folketellingen i 2011 hadde Vajots Dzor 52 324 innbyggere og administrasjonssenteret ligger i byen Jeghegnadzor.
Provinsen ligger sør i Armenia og grenser til Aserbajdsjan i øst og i vest og til provinsene Gegharkunik i nord og til Siunik i sør.


== Referanser ==


== Eksterne lenker ==
Offisielt nettsted 
(en) Vayots Dzor Province – kategori av bilder, video eller lyd på Commons
Siunik

Siunik (armensk: Սյունիք) er en av Armenias ti provinser. Provinsens areal er 4 506 km². Ved folketellingen i 2011 hadde Siunik 141 771 innbyggere og administrasjonssenteret ligger i byen Kapan.
Provinsen ligger helt sør i Armenia og grenser til Aserbajdsjan i øst og i vest, og til Iran i sør og til provinsen Vajots Dzor i nord.


== Referanser ==


== Eksterne lenker ==
Offisielt nettsted 
(en) Syunik Province – kategori av bilder, video eller lyd på Commons
MT «Berge Bergesen» (1956)

MT «Berge Bergesen» var et tankskip bygget ved Rosenberg Verft som byggenummer 166. Levert til rederiet Sig. Bergesen d.y. & Co.  i september 1956. Solgt til India i 1961 der hun hadde to eiere før hun ble hugget i 1977.


== Historie ==
1956 september: Levert til Sig. Bergesen d.y. & Co., Stavanger som «Berge Bergesen»
1957: Overført til A/S Sig.Bergesen d.y. & Co., Stavanger
1961: Solgt til Jayanti Shipping Co.Pvt.Ltd., Bombay, India. Omdøpt «Adi Jayanti»
1973: desember: Solgt til The Shipping Corp.  of India Ltd.,Bombay, India. Omdøpt «Nanak»
1977: Solgt til Indiske opphuggere. Ankom Bombay 1. januar 1977


== Kilder ==
«M/T Berge Bergesen». Lillesand sjømannsforening. Besøkt 1. januar 2019. 


== Eksterne lenker ==
(en) MT «Berge Bergesen» (1956) – Den internasjonale sjøfartsorganisasjonen
Fehérvár FC

Fehérvár FC er en ungarsk fotballklubb basert i byen Székesfehérvár i regionen Fejér. Klubben ble grunnlagt i 1941, og lagets draktfarger er mørkeblå med røde vertikale striper på skjorten og blå underdel, mens bortedraktene er hvite. Videoton spiller for øyeblikket i Nemzeti Bajnokság I, som er landets øverste divisjon, og spiller sine hjemmekamper på Sóstói Stadion. Klubben skiftet navn 1. juli 2018 fra Videoton FC til MOL Vidi FC av sponsorgrunner.


== Historie ==
Klubben ble grunnlagt i 1941 og bestod av arbeidere ved den lokale våpenfabrikken Székesfehérvári Vadásztölténygyár. Klubben var i begynnelsen en middelhavsfarer i lavere divisjoner frem til 1967, da klubben rykket opp til øverste nivå under navnet VT Vasas. I januar 1968 skiftet klubben navn til Videoton SC etter å ha inngått en sponsoravtale med det ungarske elektronikkselskapet Videoton.
MOL Vidi startet sin storhetsperiode i 1982, da klubben spilte seg frem til finalen i den ungarske cupen, hvor de for øvrig tapte 2–0 mot Újpest FC. Året etter tok Ferenc Kovács over som trener for laget, og i 1984 endte de på en respektabel tredjeplass på øverste nivå. Samme år spilte klubben seg frem til en overraskende finale under UEFA-cupen 1984/85, hvor de på veien slo ut Dukla Praha, Paris Saint-Germain, FK Partizan, Manchester United og FK Zeljeznicar. I finalen ventet storklubben Real Madrid, som til slutt vant finalen sammenlagt med 3–1 over to kamper.
På slutten av 1980-tallet og store deler av 1990-tallet var Videoton et fast innslag i den øverste divisjonen, men etter 29 år i toppdivisjonen rykket klubben ned til andredivisjon etter 1999-sesongen. Etter dette gikk klubben gjennom en reform med navnebytte til FC Fehérvar samt bygging av ny hovedtribune på stadion, og i 2006 vant klubben Magyar Kupa (den ungarske cupen) etter en seier i finalen mot Vasas SC. I 2010 vant klubben for første gang Nemzeti Bajnokság I, noe som gjorde at de ble kvalifisert til Mesterligaen.


== Meritter ==
Nemzeti Bajnokság I: (1) 2010/2011
Magyar Kupa: (1) 2006
Magyar Ligakupa: (2) 2008, 2009
Szuperkupa: (1) 2011
UEFA-cupen: 2.-plass 1984/1985


== Spillerstall ==
Oppdatert 19. april 2022.


=== Utlånte spillere ===


== Kjente spillere med tilknytting til klubben ==
 Andre Alves
 László Disztl
 Péter Disztl
 Ferenc Horváth
 Attila Korsós
 Attila Kuttor
 Zoltán Végh
 Daniel Tudor


== Referanser ==


== Eksterne lenker ==
Klubbens offisielle nettsider
Fehérvár FC på Twitter
Den venskablige foreningen

Den venskablige Foreningen var en sosial forening som ble stiftet 5. november 1846 av 46 borgere i Christiania. Senere utvidet den navnet til Den venskablige foreningen af 1846, blant medlemmer bare kalt Venskaben. Foreningen arrangerte ulike medlemsfester og aktiviteter fram til 1994 da den ble oppløst.


== Historie ==
Venskaben var en av flere sosiale foreninger som ble stiftet i Christiania på midten av 1800-tallet. De fleste av disse hadde kort levetid. Håndverksmestere utgjorde i stor grad de «virkelige» medlemmene de første årene, håndverkersvenner kunne bare opptas som «dansende» medlemmer. Kvinner kunne ikke bli medlemmer, men delta på arrangement hvor det ble tillatt. Det var et unntak i loven fra 1846 der enker kunne søke om medlemskap. Enkemedlemskap ble senere tatt ut.
Foreningen arrangerte klubbkvelder, i en periode med egen tjener (med navn Westerbom – se foto i fotoalbumet U 0001), danseaftener, ball, torskeaftener, utflukter, julebord med mer. Klubbaftnene ble etter hvert mer og mer orientert om kortspillet bridge. Æresmedalje ble utdelt fra 1872, og fra 1927 ble kommandørorden utdelt. Medlemmer kunne bli utnevnt til ridder og stormester. En periode etter starten hadde foreningen over 300 medlemmer, de siste årene var medlemstallet nede i rundt 15.
I 1992 ble det på generalforsamlingen ikke valgt styre, men en forvalter. Foreningen ble oppløst 19. april 1994, og papirer og rekvisita ble overlevert Oslo Bymuseum som senere overlot arkivet, minus rekvisita, til byarkivet.


== Referanser ==
Stokkalandsvatnet

Stokkalandsvatnet (lokalt kalt «Stokki») ligger i Stokkaland, Sørbø og Lunde i Sandnes kommune. Utløpet til Storåna vest i innsjøen ligger på Ganddal. Vannet har et rikt fugleliv, og er en viktig rasteplass for trekkfugler. Området hvor Høylandsåna renner inn i vannet, er vernet som naturreservat. Fuglelivet ble fredet i 1996. Ved utløpsosen står det en statue av Harald Herredsvela, som var en forkjemper for å få vernet fuglelivet.
Rundt vannet går en tursti med forbindelse til Gandsparkene. Deler av turen går langs Ålgårdsbanen, som kom i drift i 1924. Det siste ordinære godstoget gikk i 1988. Det er badeplasser flere steder rundt vannet. Bydelslunden som ligger ved turstien nordøst for vannet ble plantet 8. mai 2010 og har et eiketre for hver bydel i Sandnes og et for hele kommunen.
Miljøtilstanden i vannet klassifiseres som moderat, og det er i perioder lite oksygen i dypere lag av innsjøen. Det er en rik fauna av virvelløse dyr. Firetornet istidskreps (Pallaseopsis quadrispinosa) har her sin eneste forekomst på Vestlandet. Krepsdyrene Mysis salemaai og Proasellus coxalis er ikke funnet andre steder i Norge.


== Referanser ==


== Eksterne lenker ==
Norges vassdrags- og energidirektorat, dybdekart
MT «Berge Bergesen» (1963)

MT «Berge Bergesen» var et tankskip bygget ved Rosenberg Mek. Verksted som byggenummer 178A. Det kostet 65 000 000 kroner å bygge skipet, og var i 1963 verdens største motortanker. Det ble levert til rederiet Sig. Bergesen d.y. & Co. i november 1963. Solgt til Kina i 1975.  Hugget i Japan i 1982


== Historie ==
1963: 30. mai:  Sjøsatt ved Rosenberg Verft
1963: 16. november: Levert til Sig. Bergesen d.y. & Co. som «Berge Bergesen»
1975: 30. juni: Solgt til China Ocean Shipping Co., Kina. Omdøpt «Dan Hu»
1982: 16. mai:  Ankom Mutsure for opphugging.
1982: juni: Opphugging startet.


== Kilder ==
«Berge Bergesen» www.sjohistorie.no


== Eksterne lenker ==
(en) MT «Berge Bergesen» (1963) – Den internasjonale sjøfartsorganisasjonen
FK Metalist Kharkiv

FC Metalist Kharkiv var en ukrainsk fotballklubb basert i byen Kharkiv i oblasten med samme navn. Klubben ble grunnlagt i 1925 og oppløst i 2016. Lagets draktfarger var helgul med blå detaljer, mens bortedraktene var mørkeblå med gule detaljer. Metalist Kharkiv spilte i Premyer-Liha, som er landets øverste divisjon, og spilte sine hjemmekamper på Metalist stadion. 


== Historie ==
I sovjettiden spilte Metalist to ganger i den sovjetiske cupfinalen. Første gang i 1983 ble det tap 0-1 mot et annet lag fra Den ukrainske sosialistiske sovjetrepublikk, nemlig mot Sjakhtar Donetsk. I 1988 vant laget cupfinalen med 2-0 over FK Torpedo Moskva. 
Metalist Kharkiv har spilt én gang i den ukrainske cupfinalen, som var i 1992 da klubben tapte 1–0 i ekstraomganger mot FC Tsjornomorets Odesa. Siden den gang har klubben deltatt i flere semifinaler i cupen. Klubben har de tre seneste år vært nummer tre i den ukrainske ligaen etter storklubbene Dynamo Kyiv og Sjakhtar Donetsk, noe som også er deres beste plassering i seriesammenheng.
Klubbens beste plassering i europeisk sammenheng var åttendedelsfinalen mot Dynamo Kyiv i UEFA-cupen 2008/09, hvor den ukrainske rivalen Sjakhtar Donetsk til slutt vant hele mesterskapet.


== Meritter ==
Sovjet Cup: (1) 1988


== Kjente spillere med tilknytting til klubben ==
 Juan Manuel Torres
 Oleksandr Horjajinov
 Jurij Tarasov
 Vladimir Dišljenković
 Andrij Vorobej
 Marko Dević
 Alexei Eremenko


== Eksterne lenker ==
(uk) Offisielt nettsted 
(en) FC Metalist Kharkiv – kategori av bilder, video eller lyd på Commons 
Klubbens offisielle nettsider
Herona

Herona er en slekt av sommerfugler som tilhører gruppen glanssommerfugler (Apaturinae) i den store familien flikvinger (Nymphalidae).


== Utseende ==

Store (vingespenn 70-90 millimeter) og kraftige, mørkbrune sommerfugler, vingene med gulhvite til oransje tegninger. Undersiden er rødbrun.


== Levevis ==
Artene lever i skog i opptil 1200 meters høyde over havet. De besøker sjelden blomster, men drikker fra sølepytter og råtnende frukt.


== Utbredelse ==
Slekten er utbredt i Øst-Asia.


== Systematisk inndeling ==

Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen Storsommerfugler, Macrolepidoptera
Gruppen Dagsommerfugler, Rhopalocera
Overfamilien Egentlige dagsommerfugler, Papilionoidea
Familien Flikvinger, Nymphalidae Rafinesque, 1815
Underfamilien Apaturinae
Slekten Herona Doubleday, 1848
Herona marathus Doubleday, 1848 – fra Sikkim til Thailand
Herona sumatrana Moore, 1881 – Malaya og Indonesia


== Kilder ==
Brower, A.V.Z. (2006) Herona på Tree of life [1]
Markku Savela's Lepidoptera and some other life forms: Sjekkliste over artene. Hentet 28.12. 2011


== Eksterne lenker ==
(en) Herona i Encyclopedia of Life 
(en) Herona i Global Biodiversity Information Facility 
(en) Herona hos NCBI 
(en) Kategori:Herona – bilder, video eller lyd på Wikimedia Commons 
Herona – detaljert informasjon på Wikispecies
Tavusj

Tavusj (armensk: Տավուշի մարզ) er en av Armenias ti provinser. Provinsens areal er 2 704 km². Ved folketellingen i 2011 hadde Tavusj 128 609 innbyggere og administrasjonssenteret ligger i byen Ijevan.
Provinsen ligger nordøst i Armenia og grenser til Georgia i nord og Aserbajdsjan i øst og til provinsene Gegharkunik i sør, Kotajk i sørvest og Lori i vest.


== Referanser ==


== Eksterne lenker ==
Offisielt nettsted 
(en) Tavush Province – kategori av bilder, video eller lyd på Commons
Kotajk

Kotajk (armensk: Կոտայքի մարզ) er en av Armenias ti provinser. Provinsens areal er 2 086 km². Ved folketellingen i 2011 hadde Kotajk 254 397 innbyggere og administrasjonssenteret ligger i byen Hrazdan.
Provinsen ligger de sentrale delene av i Armenia og grenser til provinsene Lori i nord, Tavusj i nordøst, Gegharkunik  i øst, Ararat i sør og til Aragatsotn i vest.


== Referanser ==


== Eksterne lenker ==
Offisielt nettsted 
(en) Kotayk Province – kategori av bilder, video eller lyd på Commons
AG København

AG København var en dansk håndballklubb som ble etablert i 2010 etter en sammenslåing av FCK Håndbold og AG Håndbold. Klubben hadde et herrelag som spilte i Herre Håndbold Ligaen. 31. juli 2012 ble klubben slått konkurs.Klubben spilte sine hjemmekamper i Ballerup Super Arena. Til klubbens første hjemmekamp ble det solgt 6 231 billetter, noe som var dansk tilskuerrekord til en klubbkamp i håndball.AG København vant sin første tittel 28. desember 2010 da klubben vant den danske cupen, DHFs Landspokalturnering.
Blant spillerne på AG København var Steinar Ege, Kasper Ottesen, Ólafur Stefánsson, Guðjón Valur Sigurðsson og Lars Jørgensen.


== Referanser ==


== Eksterne lenker ==
Offisielt nettsted 
(en) AG København – kategori av bilder, video eller lyd på Commons